ՀՀ բնապահպանության նախարարության կենսառեսուրսների կառավարման գործակալության, էկոտուրիզմի աջակցության և զարգացման բաժնի մասնագետ Վահագ Սարգսյանը մասնակիցներին ներկայացրել է էկոտուրիզմի ուղղությամբ ՀՀ բնապահպանության նախարարության կողմից տարվող աշխատանքները, ՀՀ-ում էկոտուրիզմի զարգացման ներուժը և հեռանկարները: Վ. Սարգսյանը ներկայացրել է ՀՀ բնության հատուկ պահպանվող տարածքներում կազմակերպվող տուրիստական երթուղիները` նշելով, որ դրանց ստեղծման նպատակն է նպաստել էկոտուրիզմի զարգացմանը, էկոկրթության և հասարակության իրազեկության մակարդակի բարձրացմանը: Այցելած զբոսաշրջիկները կարող են օգտվել այնպիսի ծառայություններից, ինչպիսիք են թռչնադիտարկումը, Կարմիր գրքում գրանցված կենդանիների դիտարկումը, ձիարշավը, նավարկությունը, քայլարշավը, լեռնամագլցումը, ձկնորսությունը, քարաձավներ, բնության հուշարձաններ և այլ այլն: